《怀陈子敬王子仁》
元代·钱惟善

倦游年少滞江南，忧患惊心百不堪。韶海有人遗白葛，洞庭无客寄黄甘。

凉风拂衽听喉啭，夜雨移灯覆手谈。寂寞岁寒梅共我，月明索笑碧云檐。

作者简介：钱塘人，字思复，号曲江居士。顺帝至正元年，省试《罗刹江赋》，时锁院三千人，独惟善据枚乘《七发》，辨钱塘江为曲江，由是得名。官副提举。张士诚据吴，弃官。既殁，与杨维桢、陆居仁同葬干山，人称三高士墓。有《江月松风集》。